
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2009.04.20. napján tartott elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. 
Az Elnökségi Ülés napirendje. 

1. Aktuális megyei Mérnöki Kamarai kérdések megbeszélése.

Elnökség, Szakcsoport vezetők

· Szakcsoportok megyei helyzete

· Mérnök Műhely és a Szakcsoportok

· Szakmai továbbképzések 

· Szakcsoport támogatások

· Tervezők/Szakértők  -  Műszaki Ellenőrök/Felelős Műszaki Vezetők szakmai továbbképzései

· Megyei Mérnöki Kamara 2009-es Taggyűlése

2. Tájékoztató az országos Mérnöki Kamara április 08-i Válaszmányi üléséről.

Kovács István elnök

3. Kötelező SZAKMAI továbbképzések szervezése

Dr. Neiger Róbert és Bukovics János elnökségi tagok

4. Tagfelvételek, engedélyek, fellebbezések.

Dr. Bakos Ágnes titkár

5. Egyebek.

1. Tagfelvételek, engedélyek, fellebbezések.

Dr. Bakos Ágnes titkár

Dr. Bakos Ágnes titkár ismertette a tagfelvételi, a tagsági viszony megszüntetési, ill. az engedély-kérelmeket.

20/2009. (IV.20.) GYMSMMK Elnökségi határozat

3 fő kérte a tagfelvételét: Vargáné Gyimesi Ildikó, Szabó Bernát és Gaál Tibor.

21/2009. (IV.20.) GYMSMMK Elnökségi határozat

1 fő kérte a tagsági viszonyának megszüntetését: Dr. Edőcs Lászlóné (08-0462)

22/2009. (IV.20.) GYMSMMK Elnökségi határozat

Jogosultság ügyében kérelmet terjesztettek elő:

Meghosszabbítások:

Pádár Sándor: 
EN-korlátozott (Energetikai /létesítményi és technológiai/ korlátozott tervezés)

Nagy Ákos: 
KÖ-korlátozott (Közlekedésmérnöki korlátozott tervezés)

Guzmics János: 
T-T (Tartószerkezeti tervezés)


Th-T (Hídszerkezet tervezésére kiterjesztett tartószerkezeti tervezés)


T-Sz (Tartószerkezeti szakértés)


Th-Sz (Hídszerkezetekre kiterjesztett tartószerkezeti szakértés)


KÉ-Sz (Közlekedési építőmérnöki szakértés/Kiemelten gyakorlott szakterületek: Vasúti hídépítés és –fenntartás, Közúti hídépítés és –fenntartás)

Prohászka Rajmundné: 
V-T (Építmény villamosmérnöki tervezés)


EN-T (Energetikai /létesítményi és technológiai/ tervezés)

Koch Edina: 
VZ-korlátozott (Vízimérnöki korlátozott tervezés)

Domschitz László: 
Mb10-SZ (Fűtés, szellőzés technológiája és eszközeinek biztonsága szakértés)


Mb12-SZ (Hulladékkezelés technológiája és eszközeinek biztonsága szakértés)


Mb15-SZ (Munkahelyi zaj- és rezgés elleni védelem szakértés)


Mb21-SZ (Világítástechnika szakértés)


Mb24-SZ (Üzem- és munkaszervezés szakértés)

Csanádi János: 
V-T (Építmény villamosmérnöki tervezés)


EN-T (Energetikai /létesítményi és technológiai/ tervezés, Kiemelten gyakorlott szakterületek: Nagy- és kisfeszültségű szabadvezetékek tervezése, Nagy- és kisfeszültségű kábelhálózatok tervezése, Szabadtéri elhelyezésű erőművi és alállomási villamos berendezések tervezése)

Új engedélyek:

Ferenczi Huba: 
TH-T (Településrendezési hírközlési tervezés)

Kvasz Mihály: 
KÉ-T (Közlekedési építőmérnöki tervezés/ Kiemelten gyakorlott szakterület: víziközlekedés)

Koch Edina: 
GT-T (Geotechnikai tervezés)

Katona József: 
W-V-12 (Vízkészlet-gazdálkodás szakértés)

Dr. Rózsa Gábor: 
W-K1-7 (Vasúti biztosítóberendezési szakértés)


W-K1-16 (Vasúti informatikai szakértés)


W-K5-2 (Helyi közforgalmú vasúti áramellátási, jelző- és biztosítóberendezési szakértés)


W-K7-4 (Közlekedési informatikai, telematikai szakértés)

Lucza Péter: 
G-T (Épületgépész-mérnöki tervezés)

Ifj. Vesztergom József: 
ENt-Szk (Épületenergetikai korlátozott tevékenység /tanúsítás/)

Továbbképzési kötelezettségből hiányzik. Ha megvan, utána megújítható:

Bogár Zsolt: 
KÉ-T (Közlekedési építőmérnöki tervezés)


K1d-1 (Településrendezési közlekedési tervezés)

Horváth János: 
EN-korlátozott (Energetikai /létesítményi és technológiai/ korlátozott tervezés)


EN-Sz (Energetikai szakértés)

Új engedély (megadható, de hiányzik az erkölcsi bizonyítvány és az eljárási díj!)

Horváth Imre: 
ENt-Szk (Épületenergetikai korlátozott tevékenység /tanúsítás/)


ENt-Sz jogosultságot kért, de nem tudott értékelhető referenciamunkát benyújtani, ezért csak a korlátozott jogosultság adható meg!

Új engedély (megadható, ha a jogosultsági vizsgát megszerzi!)

Nyerges Tamás: 
ENt-Sz (Épületenergetikai szakértés)

Babos Karina: 
KÉ-korlátozott (Közlekedési építőmérnöki korlátozott tervezés)

Ortutai Miklós: 
ENt-Szk (Épületenergetikai korlátozott tevékenység /tanúsítás/)

Elutasítás

Szilágyi Miklós: 
ENt-Sz (Épületenergetikai szakértés) kérelme elutasítva, mivel kérelmező nem rendelkezik egyetemi végzettséggel, de a korlátozott ENt-Szk jogosultság megadva!

Az elnökség egyhangú határozatot hozott a kérelmek teljesítéséről/elutasításáról.

2. Aktuális megyei Mérnöki Kamarai kérdések megbeszélése.

· Elnökség, Szakcsoport vezetők

· Szakcsoportok megyei helyzete

· Mérnök Műhely és a Szakcsoportok

· Szakmai továbbképzések 

· Szakcsoport támogatások

Kovács István: 

A szakcsoportok nagyon fontos szerepet töltenek be a mérnök társadalom életében. A szakcsoportok körül folyt már vita, megkérdőjelezték a létjogosultságát, de ez nem igaz, a tagozatokon kívül szükséges a szakcsoportok tevékenysége. 

Jelentős a szakcsoportok és a Mérnök Műhely együttműködése. A Mérnök Műhely az Országos Kamara Nonprofit kft-jén keresztül old meg, finanszíroz egyes feladatokat. Ez példásan működött a továbbképzések szervezésénél. A szakmai továbbképzések közül kétévente a kötelező jogi továbbképzéseket ingyenesen megtartjuk, a tagozati továbbképzéseket időszakonként szervezzük díjmentesen. A szakcsoporti hozzájárulás évi 200.000,- Ft-ban lett meghatározva, de ez az összeg nincs kihasználva. 

A szakcsoportban végzett kollektív véleményalkotó munkának jelentősége van. Ilyen például a Győr Megyei Jogú Város számára adott jelentős többségi vélemény egy jelentős fejlesztési témáról. A szakcsoportban végzett munka jó fórum a szakmai véleményalkotásra, megbeszélésekre.
A Mérnök Műhely SZMSZ-e a szakcsoportra levetítve azt jelenti, hogy a szakmai problémát az érintett szakcsoport vezetőjével beszéljük meg. A szakcsoport vezetőjének feladata a team összeállítása és a munka koordinálása. 

Kérném a szakcsoport vezetők véleményét. 

Csejtei György:

A Baross Gábor Közhasznú Egyesülettől származik a legtöbb javaslat a közlekedési kérdésekben. Célszerű volna, ha a szakmailag erősebb Mérnök Műhely tagság tenné az észrevételeket. Van néhány olyan forgalom-technikai beavatkozás, ami szakmailag megkérdőjelezhető. 

Vértes Mária:
Ki van a közhasznú egyesületben?
Csejtei György

Tagok között szerepel például Somfai András, Réder Tibor, Kalincsák István.
Kovács István:

Célszerű lenne felkérni ezeket a kollégákat, akik egyébként kamarai tagok is, hogy a szakcsoport keretében közreműködjenek. 

Csejtei György: 

Több alkalommal beszéltem velük az együttműködésről. 

Wimmer József:

Nagyobb baj, hogy az utak kezelőit sem vonják be ezekbe az egyeztetésekbe. 

Csejtei György:

Erre utaltam, hogy legyen mód és alkalom ezeknek a kérdéseknek a megbeszélésére. Az együttműködésre törekedni kell.  

Koch Péter:

A szakcsoportoknak is figyelmeztető és a tervező kollégákat is terheli a következő probléma. Egy adott tervezői létszám több helyen elkötelezett (Mérnöki Kamara, Egyesület, stb). Ebből olyan helyzetek adódnak, hogy pld a kamarában nincs ideje annyi feladatot vállalni, mint pld a Baross Gábor körben. 

A másik dolog, hogy ha van ilyen önszerveződés, akkor az kevésbé bürokratikus, szabad a gondolat. A Mérnöki Kamara képviseletében sokkal meggondoltabbnak kell lenni. Ez lehet az oka, hogy ott szívesebben közreműködnek. A mi tagozatunknál is probléma a több felé kötődés. Természetes, hogy szükséges volna a szakmai foglalkozások szervezésének feladata. A mindennapi munka mellett nehéz további feladatot vállalni. A szakmai programok sajnos nem valósultak meg. Egy későbbi kamarai rendezvényen szívesen állunk előadással rendelkezésre. A nyilvántartással kapcsolatban probléma, hogy két éve a létszámunk nem változott. Feladat, hogy meg kell szervezni az információáramlást az új belépőkre vonatkozóan. Ez év júniusi taggyűlésünkön a továbbfejlődés feltételeiről is tárgyalunk. Nálunk az a hozzászólás merült fel, hogy célszerű volna a kötelező továbbképzéseket irányítani az élővízzel kapcsolatos és a közművel kapcsolatos kérdésekre.

Csejtei György:

Ez azért veszélyes, mert a kétévenkénti szakmai továbbképzésnél van ennek létjogosultsága.

Kovács István:

Legyen minden szakcsoportnak a szakmai továbbképzésekért felelős szakmai összekötője, aki koordinálja Neiger Róberttel a szakmai továbbképzéseket.  

Amit a frissen belépőkről mondtál, ajánljuk számára a szakcsoporti belépés lehetőségét.
Koch Péter:

Szerintem a szakcsoportnak is kellene tudni a belépőkről. 

Csejtei György:

A szakcsoporti belépést a kamarai belépésnél el lehetne intézni. 

Bartal György:

Már erről beszéltünk, minden kamarába belépő besorolódik egy tagozatba. Ez meghatározza, hogy melyik szakcsoportba léphet be. 

A levelező lista alapján mi is végzünk besorolást. 

Kovács István:

A regisztrált megyei nyilvántartás megvan, ennek alapján a szakcsoport vezetők ellenőrizni tudják, hogy kik a szakcsoportnál számításba vehető tagok. 
Vértes Mária:

A szakcsoportunkban egy-két ember van, aki lelkesen dolgozik, más kollégákat nehéz volt mobilizálni. A továbbképzések, oktatás terén néhány tag kivételes helyzetben van (pld Magyar Közút dolgozói), számukra a munkahelyük ingyenesen szervezi a továbbképzéseket. Bármikor szükség lenne az előadásomra, a következő szakcsoporti ülésen nagyon szívesen megtartanám az előadást. A szervezésben sajnos nem tudok részt venni. 

Kovács István:

A Mérnök Műhelyben leginkább érintett szakcsoportról van szó. Kérném, hogy tartsanak egy olyan szakcsoporti közgyűlést, ahol esetleg tisztújításra is sor kerülhetne. Fontos lenne egy szakmai egység. 

Csejtei György:

A tisztújítás lehetőségét is megbeszéltük. Ez év június hónapban lebonyolítunk egy taggyűlést, ahol a tisztújításra is sor kerülhet. 

Horváth János:

A hő és villamosenergetika szakcsoportnál 120-130 szóba jöhető tagtársunkból csak 20 tagja a szakcsoportnak. Az elmúlt évben Bősön és Pakson tartottunk látogatást. Külön szakcsoporti értekezletet nem tartottunk. 

Ágfalvi András:
Geodéziai szakcsoport elnökségét egy évre vállaltam. Mivel kis létszámú szakma vagyunk, az országos tagozat aktívan működik. Volt egy viharos vezetésváltásunk. Az új vezetés fontosnak tartja, hogy alakuljanak szakcsoportok, a szakcsoportok rendeződjenek régiókba. Nálunk a legfőbb téma mindig a földhivatali dolgozók magántevékenysége és a földhivatalok vállalkozói tevékenysége. A tagozat az Alkotmánybírósághoz fordult ebben a kérdésben. Mivel az új tagozati vezetés előtérbe helyezi a szakcsoportok tevékenységét, nekem is szükségem lenne a potenciális szakcsoporti tagok ismeretére. A pontszerzéssel lehet az embereket legjobban mozgatni. Problémánk minden alkalommal a névsor. 

Dr. Neiger Róbert:

A pontszerző rendezvényekkel kapcsolatban elmondhatom, hogy be kell küldeni, ki az előadó, mi a tematika, időtartam. Vállalom, hogy a kötelező formanyomtatványt elküldjük, azonban az ezzel kapcsolatos valamennyi adminsztrációt a szakcsoport kell, hogy elvégezze. 
Kovács István:
Kigyűjthető, hogy ki milyen jogosultsággal rendelkezik, ennek alapján összeállítható a kért névsor.  

Bartal György:

Ki lehet gyűjteni, hogy melyik tagozatba kik tartoznak.

Németh Balázs:

Az épületgépész szakcsoport létszáma 33 fő, ami évek óta nem változott. Három esetben tartott szakcsoportunk a kamara által támogatott programot. Idősebb kollégák születésnapja alkalmából összejöveteleket tartottunk, amit más szakcsoportoknak is ajánlani tudok. Tisztújító taggyűlésünk most esedékes. 
Kovács István:
Az épületgépészet területén rengeteg továbbképzést szerveznek. Minőségi előadásokat lehetne elhozni és megszervezni. 

Rovács Gábor:

Környezetvédelmi tagozatunkhoz 60 mérnök sorolható, 20 fő aki közülük részt vesz a szakcsoport munkájában. Fontos, hogy a szakcsoport inkább Győrhöz és környékéhez kötődik, holott a megye más városaiban is működnek környezetvédelemmel foglalkozó mérnökök. Június környékén tervezünk egy olyan összejövetelt, ahova mindenkit szeretnénk meghívni. Tervezünk szakmai kirándulást is. 
Kovács István:
Köszönöm a szakcsoport vezetők beszámolóját és kérem, hogy a szakcsoport érdekeltségi körébe tartozó tagtársak listáját a szakcsoport vezetőknek juttassák el. 
Dr. Bakos Ágnes:
A szakcsoportok jogállásával kapcsolatban korábban feltett kérdésekre hivatkozással a következőkről tájékoztatom az Elnökséget és a szakcsoportok elnökeit. A tervező- és szakértő mérnökök, valamint építészek szakmai kamaráiról szóló 1996. évi LVIII. törvény 2. § (3) bekezdése szerint: „A területi kamarák az alapszabályukban (a továbbiakban: területi alapszabály) meghatározott módon és feltételek szerint helyi csoportokat alakíthatnak, melyek ellátják a területi kamara által rájuk átruházott kamarai feladatokat. A területi kamara alapszabálya a helyi csoportokat jogi személyiséggel ruházhatja fel.

E törvényi felhatalmazás alapján a Győr-Moson-Sopron Megyei Mérnöki Kamara Alapszabályának 3.8. pontja rendelkezik a helyi csoportokról, a következőképpen: 
A területi kamara illetékességi területén legalább 15 fő kamarai tag kezdeményezése alapján települési, térségi, munkahelyi, vagy szakmai csoport alakítható, amennyiben ez a helyi illetve ágazati érdekek képviseletét és a területi kamarai feladatok megoldását elősegíti. A helyi csoport működését ügyrendben szabályozza. A helyi csoport alakítását és a helyi csoport ügyrendjét az elnökség hagyja jóvá.

A szakcsoportok jogállását az előbbi rendelkezések, működésüket az Ügyrendjük határozza meg.   
Kovács István:
Javasolom, hogy az Elnökség határozatban rendelkezzen arról, hogy az új felvételisek azonosítható nyilvántartási elérhetőségét kapják meg a szakcsoporti elnökök. 

23/2009. (IV.20.) GYMSMMK Elnökségi határozat

Az Elnökség egyhangú döntéssel úgy határozott, hogy a Győr-Moson-Sopron Megyei Mérnöki Kamarában történő tagfelvételt követően az új tag azonosítható nyilvántartási adatait a Kamara Titkársága a szakcsoportok elnökeinek eljuttatja.  
Vértes Mária:

A közlekedési tagozat tagja egyben a szakcsoport tagja is. Nem olyan egyszerű a helyzet, a szakcsoport nem csak a területi kamarához van integrálva. 
Koch Péter: 

Szeretnénk információt kapni, hogy a mi működési szabályzatunk jó-e. 

Bogár Zsolt:

Ez ügyben egyeztetés szükséges. 

· Tervezők/Szakértők  -  Műszaki Ellenőrök/Felelős Műszaki Vezetők szakmai továbbképzései

· Megyei Mérnöki Kamara 2009-es Taggyűlése

Kovács István:

A díjmentes továbbképzéseket eddig a tervezőknek és szakértőknek nyújtottuk. Ettől az évtől a megváltozott igazgatási díjak miatt a kamara több pénzzel tud gazdálkodni. Ebből javasolnék visszaforgatni valamit akként, hogy minden évben megtartjuk a műszaki ellenőrök és felelős műszaki vezetők részére is a kötelező jogi és munkabiztonsági továbbképzést díjmentesen. Ehhez kérem az Elnökség határozatát. 
24/2009. (IV.20.) GYMSMMK Elnökségi határozat

Az Elnökség egyhangú döntéssel úgy határozott, hogy a Győr-Moson-Sopron Megyei Mérnöki Kamara névjegyzékében szereplő műszaki ellenőrök és felelős műszaki vezetők részére a Kamara díjmentesen biztosítja a kötelező jogi és munkabiztonsági továbbképzést. 
Kovács István: 
2009. május 20-án lesz az ezévi taggyűlésünk a szokott helyen. Szakmai előadás témájának előadói: Borkai Zsolt polgármester és Révi Zsolt. Az előadás témája: Győr Megyei Jogú Város hosszú távú fejlesztésének kérdései. 

Az örökös tag kérdését szeretném megbeszélni. 15 főnek adományoztuk ezideig az Örökös Tag kitüntető címet. Életkor alapján három személy jöhet szóba, név szerint Harmath László, Markó László és Láng Gyula. Utóbbi csak 2008. éve tagja a kamarának. 
Csejtei György: 

Az örökös tagság egy tisztes kamarai múlthoz kötődik, örökös tagságot nem javasolunk annak, aki egy éve kamarai tag. 

25/2009. (IV.20.) GYMSMMK Elnökségi határozat

Az Elnökség egyhangú döntéssel úgy határozott, hogy a Győr-Moson-Sopron Megyei Kamara Örökös Tagja cím adományozását Harmath László és Markó László tagtársaknak javasolják. 
Kovács István:

Győr Megyei Jogú Város Önkormányzata a környezetvédelmi emlékdíjra kér javaslatot a megyei kamarától. Van-e valakinek erre a díjra javaslata, vagy megbeszéli a szakcsoport és 2009. május 15-ig kérjük a javaslatot. 

Rovács Gábor:
Határidőben a javaslatot megadjuk. 

3. Tájékoztató az országos Mérnöki Kamara április 08-i Válaszmányi üléséről.

Kovács István:
Egy fontos megbeszélnivalója volt a választmánynak, ez pedig a jelölt állítás véleményezése és elfogadása. A jelölő bizottság nagy munkát végzett. A jelölő bizottság elnöke ismertette a jelölteket. A választmány a jelölteket elfogadta. A területi és a tagozati szempontok jöttek leginkább szóba. Munkát vállaló jelölteket állítottak. Hat elnökjelöltet hoztak és a választmány állásfoglalása szerint mind a hat legyen ott a megmérettetésen. Barsiné Pataki Etelka, Gilyén Elemér, Mecsi József, Zarándi Pál, Németh András, Bálint Péter. Az előzetes vélemények és jelölések alapján az első három pályázik sikerrel az elnöki posztra. A többségi vélemény Barsinéról, hogy meggyőző a szakmaisága és a túlnyomó többség úgy érzik, hogy jó szervezőkészségű és kapcsolatokkal rendelkező jó elnök lenne a személye. Mecsi József nagy esélyes és Gilyén Elemér, aki szintén nagy támogatottságnak örvend. A meg nem választott öt elnökjelölt legördül alelnök-jelöltként. A tagozatok és területek jelölése alapján rám a legtöbb támogatás esett. Ugyanakkor 13 alelnök jelöltről 4, 27 elnökségi tagból 12 lesz megválasztva. 
A Felügyelő Bizottságra 5 jelöltet állítottak, annyit, ahány tagja lesz az FB-nek. További három fővel kiegészült az FB jelöltjeinek száma, így nyolcból ötöt választanak meg. 
Az etikai bizottságban kilenc jelölt van, ebből hatot választ meg a küldöttközgyűlés. 

4. Kötelező SZAKMAI továbbképzések szervezése

Dr. Neiger Róbert és Bukovics János elnökségi tagok

Dr. Neiger Róbert:

Valamennyi szakmai modulban szervezünk képzést. Az UNIVERSITAS Győr Nonprofit Kft-je keretein belül oldjuk meg a továbbképzéseket. A következő elnökségi ülésen kérem a döntést a nonprofit kft-vel kötendő megállapodásról, ennek írásbeli dokumentációját most az Elnökségi tagoknak átadom.  

A Kft mindent megszervez, elkészíti a képzési dokumentációt, adminisztrációt és a képzés igazolását dokumentálja a kamara felé. A feladatokat 120.000,- Ft ellenében vállalja képzésenként a kamarának. Nem kamarai tagok esetén saját szervezésükben, saját díjszabással vállalnak előadást.
Kérek felhatalmazást, hogy a hő és villamosenergetikai szakmai modulra köthessek megállapodást ezekkel a feltételekkel. Költségviselőként a Budapesti Kht-t jelöli meg az UNIVRSITAS. Járható út és elfogadható ajánlat véleményem szerint. 

Kovács István:

Ezt kamarai költségvetésből kell finanszírozni. 
26/2009. (IV.20.) GYMSMMK Elnökségi határozat

Az Elnökség egyhangú döntéssel felhatalmazta dr. Neiger Róbertet, hogy a saját forrásból finanszírozandó hő és villamosenergetikai szakmai modulra vonatkozóan a szerződést a továbbképzés szervezésére és lebonyolítására az UNIVERSITAS Győr Kft-vel az ismertetett feltételekkel megkösse.
5. Egyebek.

Bartal György:
Felhívom a figyelmet, hogy jogszabály változás miatt a Hírlevelet csak az érintett hozzájárulásával lehet küldeni. Meg kell erősíteni, hogy elfogadja a hírlevelet.  Aki ezt nem teszi meg, annak a Hírlevelet nem tudjuk a jövőben küldeni. 
- kmf. -


  / Dr. Bakos Ágnes/





   / Kovács István /

